Document ID: 32000L0003

Komisijas Direktīva 2000/3/EK
(2000. gada 22. februāris),
ar ko tehnikas attīstībai pielāgo Padomes Direktīvu 77/541/EEK attiecībā uz mehānisko transportlīdzekļu drošības jostām un ierobežotājsistēmām
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes Direktīvu 70/156/EEK (1970. gada 6. februāris) par dalībvalstu tiesību aktu tuvināšanu attiecībā uz mehānisko transportlīdzekļu un to piekabju tipa apstiprinājumu [1], kurā jaunākie grozījumi izdarīti ar Eiropas Parlamenta un Padomes Direktīvu 98/91/EK [2],
ņemot vērā Padomes Direktīvu 77/541/EEK (1977. gada 28. jūnijs) par dalībvalstu tiesību aktu tuvināšanu attiecībā uz mehānisko transportlīdzekļu drošības jostām un ierobežotājsistēmām [3], kurā jaunākie grozījumi izdarīti ar Komisijas Direktīvu 96/36/EK [4], un jo īpaši tās 10. pantu,
tā kā:
(1) Direktīva 77/541/EEK ir viena no atsevišķajām direktīvām, kas attiecas uz EK tipa apstiprināšanas procedūru, kura ir izstrādāta saskaņā ar Direktīvu 70/156/EEK. Tādējādi Direktīvas 70/156/EEK noteikumi, ko piemēro transportlīdzekļu sistēmām, detaļām un atsevišķām tehniskām vienībām, attiecas uz Direktīvu 77/541/EEK.
(2) Ņemot vērā tehnikas attīstību, ir iespējams uzlabot pasažieru aizsardzību, pieprasot visās M1 kategorijas mehānisko transportlīdzekļu sēdvietās uzstādīt trīspunktu drošības jostas ar spriegotājiem.
(3) Ar Padomes Lēmumu 97/836/EK [5] Kopiena pievienojās Apvienoto Nāciju Organizācijas Eiropas Ekonomikas komisijas (ECE) 1958. gada 20. martā Ženēvā pieņemtajam un 1995. gada 16. oktobrī pārskatītajam Nolīgumam par vienotu tehnisko priekšrakstu apstiprināšanu transportlīdzekļiem ar riteņiem, aprīkojumam un detaļām, ko var uzstādīt un/vai izmantot transportlīdzekļos ar riteņiem, kā arī par to atļauju savstarpēju atzīšanu, kas piešķirtas, pamatojoties uz šiem priekšrakstiem.
(4) Pievienojoties pārskatītajam nolīgumam, Kopiena pievienojās noteiktam tādu noteikumu sarakstam, kas izstrādāti saskaņā ar minēto nolīgumu. Šajā sarakstā ir ietverti ANO/EEK Noteikumi Nr. 44 par mehānisko transportlīdzekļu bērnu ierobežotājsistēmu apstiprinājumu (bērnu ierobežotājsistēma).
(5) Ir lietderīgi ietvert prasības par bērnu aizsardzību un tādēļ grozīt Direktīvas 77/541/EEK pielikumus, ietverot īpašas prasības par bērnu ierobežotājsistēmām, pamatojoties uz ANO/EEK Noteikumiem Nr. 44. Skaidrības labad jāgroza viss Direktīvas 77/541/EEK pielikumu teksts.
(6) Šajā direktīvā paredzētie pasākumi ir saskaņā ar atzinumu, ko sniegusi saskaņā ar Direktīvu 70/156/EEK izveidotā Komiteja pielāgošanai tehnikas attīstībai,
IR PIEŅĒMUSI ŠO DIREKTĪVU.
1. pants
Direktīvas 77/541/EEK pielikumus aizstāj šīs direktīvas pielikumā iekļauto tekstu.
2. pants
1. No 2000. gada 1. oktobra neviena dalībvalsts nedrīkst drošības jostu un ierobežotājsistēmu dēļ:
- atteikt EK tipa apstiprinājuma vai valsts tipa apstiprinājuma piešķiršanu mehāniskā transportlīdzekļa, drošības jostas, ierobežotājsistēmas vai bērnu ierobežotājsistēmas tipam vai
- aizliegt transportlīdzekļu reģistrāciju, pārdošanu vai nodošanu ekspluatācijā vai drošības jostu, ierobežotājsistēmu vai bērnu ierobežotājsistēmu pārdošanu vai nodošanu ekspluatācijā,
ja attiecīgās drošības jostas un ierobežotājsistēmas vai bērnu ierobežotājsistēmas atbilst prasībām, kas noteiktas Direktīvā 77/541/EEK, kurā grozījumi izdarīti ar šo direktīvu.
2. No 2001. gada 1. oktobra dalībvalstis:
- vairs nepiešķir EK tipa apstiprinājumu un
- var atteikt valsts tipa apstiprinājuma piešķiršanu
transportlīdzekļu tipam, ja nav izpildītas prasības, kas noteiktas Direktīvā 77/541/EEK, kurā grozījumi izdarīti ar šo direktīvu, attiecībā uz bērnu ierobežotājsistēmu un drošības jostu uzstādīšanu visās M1 kategorijas transportlīdzekļu sēdvietās, tostarp integrētu bērnu ierobežotājsistēmu - ja tā ir uzstādīta.
Tomēr prasību par trīspunktu drošības jostām visās M1 kategorijas transportlīdzekļu sēdvietās piemēro no 2002. gada 1. aprīļa. Līdz minētajai dienai uz M1 kategorijas transportlīdzekļiem attiecas drošības jostas uzstādīšanas prasības, kas noteiktas Direktīvas 77/541/EEK XV pielikumā.
3. No 2002. gada 1. oktobra dalībvalstis:
- atbilstības sertifikātus, kuri pievienoti jauniem M1 kategorijas transportlīdzekļiem saskaņā ar Direktīvu 70/156/EEK, uzskata par vairs nederīgiem minētās direktīvas 7. panta 1. punkta mērķiem un atsaka tādu jaunu transportlīdzekļu reģistrāciju, pārdošanu vai nodošanu ekspluatācijā, kuriem nav pievienots derīgs atbilstības sertifikāts atbilstīgi Direktīvai 70/156/EEK, izņemot, ja piemērojams minētās direktīvas 8. panta 2. punkts,
- var atteikt tādu jaunu N1 un M2 kategorijas transportlīdzekļu reģistrāciju, pārdošanu vai nodošanu ekspluatācijā, kuru svars nepārsniedz 3,5 tonnas, attiecībā uz integrētām bērnu ierobežotājsistēmām - ja tās ir uzstādītas,
drošības jostu un ierobežotājsistēmu dēļ, ja nav izpildītas prasības, kas noteiktas Direktīvā 77/541/EEK, kurā grozījumi izdarīti ar šo direktīvu.
Tomēr prasību par trīspunktu drošības jostām visās M1 kategorijas transportlīdzekļu sēdvietās piemēro no 2004. gada 1. aprīļa. Līdz minētajai dienai M1 kategorijas transportlīdzekļos piemēro drošības jostas uzstādīšanas prasības, kas noteiktas Direktīvas 77/541/EEK XV pielikumā.
4. Lai izpildītu Direktīvas 70/156/EEK 7. panta 1. punkta prasības, no 2001. gada 1. janvāra piemēro prasības, kas noteiktas Direktīvā 77/541/EEK, kurā grozījumi izdarīti ar šo direktīvu, par integrētām bērnu ierobežotājsistēmām, kuras ir uzstādītas kā transportlīdzekļa sākotnējais aprīkojums.
3. pants
1. Dalībvalstīs stājas spēkā normatīvi un administratīvi akti, kas vajadzīgi, lai vēlākais līdz 2000. gada 30. septembrim izpildītu šīs direktīvas prasības. Par to dalībvalstis tūlīt informē Komisiju.
Kad dalībvalstis pieņem minētos aktus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka, kā izdarīt šādu atsauci.
2. Dalībvalstis dara Komisijai zināmus to tiesību aktu svarīgākos noteikumus, ko tās pieņēmušas jomā, uz kuru attiecas šī direktīva.
4. pants
Šī direktīva stājas spēkā 20. dienā pēc publicēšanas Eiropas Kopienu Oficiālajā Vēstnesī.
5. pants
Šī direktīva ir adresēta dalībvalstīm.
Briselē, 2000. gada…

Labels: 7
8